Gintališkės šv. apaštalo evangelisto Mato bažnyčia

Gintališkės šv. apaštalo evangelisto Mato bažnyčia – bažnyčia, stovinti Gintališkės kaime, prie kelio , Bebrės ir Salanto santakos. Kultūros paveldo objektas Nr. 1534. Savo forma primena tradicinį gyvenamąjį namą.

 Istorija 

Bažnyčia pastatyta apie 1730 m. Metrikų knygos rašytos nuo 1735 m. Manoma, kad 1778 m. naują bažnyčią pastatė Mykolas Pacas, 1779 m. jai dovanota žemės, 1781 m. įkurta parapija.

XIX a. pradžioje veikė parapinė mokykla. 1845 m. bažnyčia perstatyta, 1896 m. pakeista dalis sienojų, pastatas padidintas. 1850 m. pastatyta varpinė. Architektūros paminklu paskelbta 1957 m.

 Architektūra 

Bažnyčia savo forma primena tradicinį gyvenamąjį namą, stačiakampio plano, su bokšteliais ant stogo galų. Šventoriaus tvora akmenų mūro.

Iki 2004 m. Gintališkės bažnyčioje buvo saugomi seniausi vargonai Lietuvoje, kurių pagaminimo data spėjama yra apie 1680 m. Dabar šie restauruoti vargonai yra Kretingos Viešpaties Apreiškimo Švc. Mergelei Marijai (pranciškonų) bažnyčioje.Viešpaties Apreiškimo Švč. Mergelei Marijai (Pranciškonų) bažnyčia, Kankinių koplyčia, Istoriniai Lietuvos vargonai. Nuoroda tikrinta 2024-08-14.

 Šaltiniai 

 Nuorodos 

 Vyskupijos informacija

Kategorija:Plungės rajono bažnyčios
Kategorija:Lietuvos kultūros vertybės: bažnyčios